  Анжелика Тихонова корреспондент Удмуртилэн тӧроез Александр Бречалов Якшур-Бӧдья ёросын ужъя пумиськонъёсыз улсын Тыло черкогуртысь ивортодэтъя но лулчеберетъя центре вуылӥз. Со ужъюртэз эскериз но калыкен кенешиз. Со сярысь улосвыл тӧролэн но кивалтэтлэн пресс-службазы ивортӥз. Ми адӟиськом, Тылоын туала лулчеберет юрт пуктыны кулэ шуыса. Валамон, ужпумез матысь дыре ик сэрттыны-пертчыны кулэ. Дась ӵектосэз 2021-тӥ арын Удмуртиын Гуртлэн арез улсын улонэ пыӵатыны тыршом. Кутскон понна трос гинэ юанъёсты эскерыны кулэ, со пӧлын учкисьёслы залын пуксён интыос ласянь Александр Бречалов, Удмуртилэн тӧроезТылоысь ивортодэтъя но лулчеберетъя центрын 15 клубъёс ужало. Калыкез актёрлэн устолыкезлы, эктонъёслы, кырӟаны, киужлы дышето. Кружокъёсы гуртын 83 улӥсьёс ветло. 2019-тӥ арын ужъюртын ужасьёс 222 ужрадъёс ортчытӥзы. Отчы оглом 11 сюрслэсь трос адями пыриськиз. Со сяна, артистъёс ӵем гинэ концертъёсын ёросысь фермаосы вуыло. Али ужась кык этажъем юртэз 1957-тӥ арын пуктӥзы вал. Отын 130 учкисьёслы залэз но кружокъёслы куать висъетэз вань. Ужъюртлэн липетэз, вылыз, ӧс кусыпъёсыз быризы ини, канализациез ӧвӧл, эшшо ик эгырен шунтӥське. Ужасъёс но клубъёсы ветлӥсьёс выль юрт выль луонлыкъёс усьтоз шуыса оско. Пумиськонэ пыриськисьёс 2020-тӥ арын лэсьтэм ньыль иськем выль сюрессэс но умоен пусйизы. Сое соос 20 арлэсь кема возьмазы. Ми коньдонэз нырысь ик со гуртъёслы висъяськом, кытын экономиказы вань – уж интыос, азинлыко ӧръёс, выт коньдэтсы. Сюресэз лэсьтыны гинэ ӧжыт – сое чакласа возьыны, утялтыны кулэ. Ми оскиськом, татын пайдаё, азинскись возёсъёс ужало шуыса Александр Бречалов, Удмуртилэн тӧроезТыло муниципал кылдытэтлэн тӧроез Любовь Конова калыксы но туж мыло-кыдо шуыса пусйиз. Ми пӧртэм программаосы пыриськиськом, грантъёс но субсидиос утӥськом – «Лучшие муниципальные проекты в Удмуртской Республике» конкурсын, инициативной бюджетированиын но мукет. Кылсярысь, кӧнязэ ке утэм коньдонмес ми котырмес умоятыны кутӥмы – школа дорозь тротуар лэсьтӥмы Любовь Конова, «Старозятцинское» муниципал кылдытэтлэн тӧроезТодэ вайытом, ужъя пумиськонъёсыз улсын Удмуртилэн тӧроез Сьӧлта ёросэ но вуылӥз. Тегъёс: Мерлык Удмуртия АлександрБречалов Якшур-Бӧдья  